У рату 1914—1918. командовао је Шестим корпусом, а 12. септембра 1914. године добио је команду над Трећом аустроугарском армијом и почетком октобра је заузео тврђаву Пшемисл, што је омогућило привремено дизање опсаде Пшемисла. Затим су се његове снаге повукле на позиције око Лиманове, на планинском прелазу Дукла, и на другим деловима Карпата, спречавајући Русе да избију на Дунав. Маја 1915. године је примио армију на Италијанском фронту ("-{Isonzo}-" армија), којом је командовао и 1918. године приликом одступања аустроугарске војске од Пиаве ка Исонзу (Соча). Као заповедник фронта на Сочи, Светозар пл. Боројевић од Бојне је 5. августа 1915. године једногласно именован за почасног грађанина града Љубљане.